Ohjaaja ja näyttelijä Heidi Lindén kerää naisten kokemuksia elokuva-alan häirinnästä. Kertomuksissa toistuvat samat tunnetut nimet.

Häirinnästä ei pidä vaieta! Seksuaalista häirintää vastustava #metoo-kampanja puhuttaa ihmisiä ympäri maailmaa. HS kertoo tänään monilla eri jutuilla ihmisten kohtaamasta häirinnästä ja siitä, miten sitä voi torjua.

Kun Heidi Lindén oli 17-vuotias, hän haki opiskelemaan elokuva-alan kouluun. Monivaiheisten pääsykokeiden viimeisessä vaiheessa yksi valitsijaraadin jäsenistä pyysi sekä Lindéniä että toista kokeessa ollutta tyttöä kotiinsa harrastamaan ryhmäseksiä.